《慎思屡以佳篇见贻且俾属和而衰老困于强敌辄为诗以谢之兼简无咎文潜天启》
宋代·曹辅

邓侯清骨如冰瘦，少日文章苦用心。赋罢吹嘘因狗监，诗成传用到鸡林。

阳春白雪无凡曲，流水高山有至音。更唱自存三益友，老来衰病废长吟。

作者简介：（1069—1127）宋南剑州沙县人，字载德。哲宗元符三年进士。历秘书省正字。徽宗多微行，辅上疏切谏，编管郴州。在郴六年，怡然不介意。钦宗靖康间，累迁签书枢密院事。未几，免职。金人围汴京，辅与冯澥出使金营，又从徽宗、钦宗留金军中，寻得归。高宗立，仍旧职。